Alustava lisätalousarvioesitys nro 6 vuoden 2008 - Yleiseen talousarvioon menotaulukko pääluokittain - pääluokka III – komissio /* KOM/2008/0429 lopull. */





[pic] | EUROOPAN YHTEISÖJEN KOMISSIO | Bryssel 1.7.2008 KOM(2008) 429 lopullinen ALUSTAVA LISÄTALOUSARVIOESITYS NRO 6 VUODEN 2008 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio (komission esittämä) ALUSTAVA LISÄTALOUSARVIOESITYS NRO 6VUODEN 2008 YLEISEEN TALOUSARVIOON MENOTAULUKKO PÄÄLUOKITTAINPääluokka III – Komissio Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on muutettuna neuvoston asetuksella (EY) N:o 1525/2007[2], ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 6 vuoden 2008 talousarvioon. SISÄLLYSLUETTELO 1. Johdanto 4 2. Toimeenpanovirastot 4 2.1 Koulutuksen, audiovisuaalialan ja kulttuurin toimeenpanovirasto 4 2.2 Kansanterveysalan toimintaohjelman toimeenpanovirasto 5 2.3 Euroopan laajuisten liikenneverkkojen toimeenpanovirasto 6 3. Polttokenno- ja vety-yhteisyritys 6 4. Eurojust 8 5. Kilpailukyvyn ja innovoinnin puiteohjelma 9 TIIVISTELMÄTAULUKKO RAHOITUSKEHYKSEN OTSAKKEITTAIN 10 MUUTOKSET PÄÄLUOKITTAISEEN TULO- JA MENOTAULUKKOON Yleiseen tulotaulukkoon sekä pääluokittaiseen tulo- ja menotaulukkoon tehdyt muutokset toimitetaan erikseen SEI-BUD-järjestelmän välityksellä. Yleisen tulotaulukon ja pääluokittaisen tulo- ja menotaulukon muutosten englanninkielinen toisinto on tämän asiakirjan budjettiteknisenä liitteenä. 1. Johdanto Tällä vuotta 2008 koskevalla alustavalla lisätalousarvioesityksellä (ALTE) nro 6 - tehdään talousarvioon seuraavien kolmen toimeenpanoviraston toimeksiannon laajentamisen edellyttämät mukautukset: koulutuksen, audiovisuaalialan ja kulttuurin toimeenpanovirasto, kansanterveysalan toimintaohjelman toimeenpanovirasto ja Euroopan laajuisten liikenneverkkojen toimeenpanovirasto, - luodaan tarvittavat budjettikohdat polttokenno- ja vety-yhteisyritystä varten, - tehdään maksusitoumusmäärärahoihin 2,2 miljoonan euron lisäys, jolla on tarkoitus kattaa osa Eurojustin uusista toimitiloista aiheutuvista kustannuksista, - lisätään kilpailukyvyn ja innovoinnin puiteohjelmaan kuuluvan yrittäjyyden ja innovoinnin ohjelman maksusitoumusmäärärahoja 3,9 miljoonalla eurolla. Näiden muutosten menoihin kohdistuvan nettovaikutuksen seurauksena maksusitoumusmäärärahat kasvavat 6,1 miljoonaa euroa. Maksumäärärahojen määrä säilyy ennallaan. 2. Toimeenpanovirastot Neuvoston asetuksen (EY) N:o 58/2003[3] 24 artiklalla perustettu toimeenpanovirastojen komitea hyväksyi 15. huhtikuuta 2008 seuraavien kolmen toimeenpanoviraston toimeksiannon laajentamisen: koulutuksen, audiovisuaalialan ja kulttuurin toimeenpanovirasto, kansanterveysalan toimintaohjelman toimeenpanovirasto ja Euroopan laajuisten liikenneverkkojen toimeenpanovirasto. Laajentaminen hyväksyttiin tämän jälkeen Euroopan parlamentin budjettivaliokunnassa 29. toukokuuta. Nyt kun toimeenpanovirastojen komitea ja Euroopan parlamentin budjettivaliokunta ovat antaneet hyväksyntänsä, komissio tekee muodolliset päätökset toimeenpanovirastojen toimeksiantojen laajentamisesta. Seuraavassa esitetään näiden kolmen toimeenpanoviraston toimeksiantojen laajentamisen vuoksi tarvittavat muutokset. 2.1 Koulutuksen, audiovisuaalialan ja kulttuurin toimeenpanovirasto Komissio teki 14. tammikuuta 2005 päätöksen 2005/56/EY[4], jolla perustetaan koulutukseen, audiovisuaalialaan ja kulttuuriin liittyviä yhteisön toimia hallinnoiva toimeenpanovirasto. Kyseisen toimeenpanoviraston toimeksiantoa laajennettiin 8. helmikuuta 2007 tehdyllä komission päätöksellä 2007/114/EY[5] siten, että siihen sisällytettiin seuraavat uudet osa-alueet: toimeenpanoviraston vastuulle jo aiemmin annettujen ohjelmien (Media 2007, Elinikäisen oppimisen ohjelma, Kulttuuri-ohjelma, Nuorisotoimintaohjelma ja Kansalaisten Eurooppa) uusien vaiheiden hallinnointi, sellaiset koulutukseen, ammatilliseen koulutukseen ja nuorisoon liittyvät hankkeet, jotka kuuluvat Euroopan yhteisön Yhdysvaltojen ja Kanadan kanssa näillä aloilla tekemien sopimusten piiriin, sekä eräät muut ohjelmalohkot, joihin kuuluu mm. Erasmus Mundus -ohjelman ulkoinen yhteistyö. Nyt hyväksytty toimeenpanoviraston toimeksiannon laajentaminen koskee Erasmus Mundus -ohjelmaan kuuluvaa ulkoista yhteistyötä, jota laajennetaan Latinalaisen Amerikan, Aasian ja Balkanin maihin. Toimeenpanovirastolle tässä yhteydessä annettavat lisätehtävät eivät edellytä sille maksettavan avustuksen kasvattamista, koska toimeksiannon laajentamisesta aiheutuvat tarpeet katetaan budjettikohdassa 19 01 04 30 (Koulutuksen, audiovisuaalialan ja kulttuurin toimeenpanovirasto – Avustus ulkosuhdeohjelmille) ja budjettikohdassa 22 01 04 30 (Koulutuksen, audiovisuaalialan ja kulttuurin toimeenpanovirasto – Avustus laajentumisen toimintalohkoon kuuluville otsakkeen 4 ohjelmille) olevilla määrärahoilla. Toimeksiannon laajentaminen vaatii kuitenkin toimeenpanoviraston henkilöstötaulukon muuttamista, koska ulkoisen yhteistyön lisääminen edellyttää kahta uutta palkkaluokkaan AD 5 kuuluvaa väliaikaista toimihenkilöä.[6] 2.2 Kansanterveysalan toimintaohjelman toimeenpanovirasto Komissio teki 15. joulukuuta 2004 päätöksen 2004/858/EY[7], jolla perustetaan 31. päivään joulukuuta 2010 asti toimiva kansanterveysalan toimintaohjelman toimeenpanovirasto. Se antoi virastolle tehtäväksi vuodet 2003–2008 kattavan kansanterveysalan toimintaohjelman toteuttamisen. Komissio esitti vuoden 2008 alussa toimeenpanoviraston toimeksiannon laajentamista siten, että siihen sisällytettäisiin myös kansanterveysalan uuden yhteisön toimintaohjelman (2008–2013) toteuttaminen sekä eräitä muihin yhteisön ohjelmiin sisältyviä tehtäviä ja toimenpiteitä, joiden hallinnoinnista on tähän asti vastannut komissio. Edellä mainitut uudet tehtävät liittyvät kuluttajapolitiikkaa koskevan toimintaohjelman ja elintarviketurvallisuuteen liittyvien koulutustoimenpiteiden hallinnointiin. Viraston toimintajaksoa olisi tämän vuoksi pidennettävä ajanjaksoksi 1. tammikuuta 2011 – 31. joulukuuta 2015, ja viraston virallinen nimi olisi muutettava sen uusien tehtävien mukaisesti muotoon ”terveys- ja kuluttaja-asioiden toimeenpanovirasto”. Neuvoston asetuksen (EY) N:o 58/2003 12 artiklan mukaan toimeenpanovirastot rahoittavat toimintansa hallinnoitavinaan olevien toimintaohjelmien määrärahoilla. Koska vuoden 2008 talousarviossa ei kuitenkaan ole varattu rahoitusta terveys- ja kuluttaja-asioiden toimeenpanoviraston hallinnoitaviksi annettuja uusia ohjelmia varten (kuluttajat ja elintarviketurvallisuuteen liittyvä koulutus), toimeenpanovirastolle on osoitettava niitä varten tarvittavat resurssit. Toimeenpanovirasto aloittaa uusiin ohjelmiin liittyvän työn kuitenkin vasta vuoden 2008 viimeisen neljänneksen alussa, joten kuluttajiin ja elintarviketurvallisuuskoulutukseen liittyvistä ohjelmista myönnettävä tuki kattaa vain vuoden kolme viimeistä kuukautta. Virastolle on tarkoitus osoittaa edellä mainittuja kahta uutta ohjelmaa varten sisäisellä siirrolla yhteensä 340 000 euroa. Kuluttajapolitiikan toimintaohjelmaa varten on päätetty osoittaa sisäisellä siirrolla yhteensä 226 800 euroa kyseisen ohjelman hallintomäärärahojen budjettikohdasta (17 01 04 03). Elintarviketurvallisuuskoulutusta varten puolestaan osoitetaan 113 200 euroa vastaavasta samaan lukuun sisältyvästä hallintomenojen budjettikohdasta (17 01 04 05). Kaikki ohjelmien toimintamäärärahat säilyvät näin ennallaan, ja ne voidaan käyttää kokonaisuudessaan toimintamenojen kattamiseen. Lisäksi on tarpeen muuttaa vuoden 2008 talousarvioon sisältyvää toimeenpanoviraston henkilöstötaulukkoa lisäämällä siihen kolme väliaikaisen toimihenkilön tointa.[8] 2.3 Euroopan laajuisten liikenneverkkojen toimeenpanovirasto Lokakuun 26. päivänä 2006 tehdyllä komission päätöksellä 2007/60/EY[9] perustettiin toimeenpanovirasto, jonka tehtäväksi annettiin silloisen oikeusperustan (eli vuosiksi 2000–2006 laaditun Euroopan laajuisia liikenneverkkoja (TEN-T) koskevan ohjelman) nojalla yhteisrahoitettavien liikennehankkeiden tekninen ja taloudellinen hallinnointi. Nyt tehtävää muutosta ehdotettiin jo vuonna 2006. Muutoksen ansiosta toimeenpanovirasto voi ottaa hoitaakseen vuodet 2007–2013 kattavasta uudesta TEN-T-ohjelmasta tuettavien liikennehankkeiden hallinnoinnin. Uuteen TEN-T-ohjelmaan sisältyy myös uusia rahoitusvälineitä (joihin kuuluvat mm. lainavakuusväline sekä julkisen ja yksityisen sektorin yhteistyökumppanuudet), ja siinä kiinnitetään aiempaa enemmän huomiota tiedottamiseen ja viestintään. Ohjelman toteuttamista varten tarvitaan tämän vuoksi suunniteltua huomattavasti enemmän henkilöstöresursseja. Alkuperäisen suunnitelman mukaan henkilöstöstä 60 prosenttia on sopimussuhteisia toimihenkilöitä ja 40 prosenttia väliaikaisia toimihenkilöitä. Komissio on kuitenkin säästösyistä kasvattanut sopimussuhteisen henkilöstön osuutta 68 prosenttiin, joten väliaikaisia toimihenkilöitä tarvitaan suunniteltua vähemmän. Komissio ehdottaa tämän vuoksi, että henkilöstötaulukkoon sisältyvää väliaikaisten toimien määrää vähennetään 40:stä 32:een.[10] Kuten toimeksiannon muuttamista koskevaan ehdotukseen liitetyssä rahoitusselvityksessä todetaan, henkilöstöjakauman muuttaminen edellä kuvatulla tavalla vähentää määrärahatarvetta 8 894 600 euroon. Toimeenpanovirastolle vuodeksi 2008 myönnetyt määrärahat ovat 10 212 600 euroa. Komissio ehdottaa, että säästöjen ansiosta vapautuva 1 318 000 euron määrä otetaan sisäisellä siirrolla budjettikohtaan 06 01 04 04 (Rahoitustuki Euroopan laajuisen liikenneverkon yhteisen edun mukaisille hankkeille – Hallintomenot). Suurin osa tästä määrästä käytetään TEN-T-politiikan tulevaisuutta koskevaa vihreää kirjaa tukevien tutkimusten rahoittamiseen, vuosiksi 2006 ja 2007 laadittujen TEN-T-suuntaviivojen toteuttamiseen ja Kaakkois-Euroopan keskeiseen alueelliseen liikenneverkkoon liittyvään liikennesuunnitteluun (vuoteen 2030 asti). 3. Polttokenno- ja vety-yhteisyritys EY:n perustamissopimuksen 166 artiklan mukaisesti Euroopan parlamentti ja neuvosto hyväksyivät 18. joulukuuta 2006 tehdyllä päätöksellä 2006/1982/EY[11] Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013), jäljempänä ’puiteohjelma’. Neuvosto teki tämän jälkeen 19. joulukuuta 2006 päätöksen 2006/971/EY[12] Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman täytäntöön panemiseksi toteutettavasta erityisohjelmasta ”Yhteistyö”, jäljempänä ’erityisohjelma’. Seitsemännessä tutkimuksen puiteohjelmassa voidaan eräissä yksittäistapauksissa toteuttaa nk. yhteisiä teknologia-aloitteita kaikilla yhteisön toiminnan piiriin kuuluvilla aihealueilla yhdistämällä nykyisiä rahoitusvälineitä. Lisätalousarviolla nro 3/2008[13] luotiin tarvittavat budjettikohdat neljää ensimmäistä, tällaisia aloitteita varten perustettua yhteisyritystä[14] varten. Tällä alustavalla lisätalousarvioesityksellä (ALTE) nro 6 luodaan tarvittavat budjettikohdat polttokenno- ja vetyteknologiaa koskevaan yhteiseen teknologia-aloitteeseen liittyvää yhteisyritystä varten, joka perustettiin 30. toukokuuta 2008 annetulla neuvoston asetuksella (EY) N:o 521/2008[15] . Neuvoston asetuksessa, jolla perustetaan perustamissopimuksen 171 artiklan ja varainhoitoasetuksen 185 artiklan mukaisesti vastaavat julkisen ja yksityisen sektorin yhteistyökumppanuudet, on noudatettu aikaisemmin hyväksytyistä yhteisistä teknologia-aloitteista annettujen asetusten mallia, ja siinä säädetään mm. siitä, että vastuuvapauden talousarvion toteuttamisesta myöntää neuvoston suosituksesta Euroopan parlamentti. Näin ollen tällä lisätalousarviolla luodaan polttokenno- ja vety-yhteisyritykselle maksettavia avustuksia varten tarvittavat uudet momentit ja kyseisen yhteisyrityksen henkilöstötaulukko[16]. Uusien budjettikohtien luomisen yhteydessä ei pyydetä lisämäärärahoja, vaan tarvittavat määrärahat otetaan tätä yhteistä teknologia-aloitetta vastaavasta toimintalohkosta ja tässä toimintalohkossa sellaisia seitsemännen puiteohjelman painopistealoja vastaavista budjettikohdista, joilla osallistutaan aloitteen toteuttamiseen. Seitsemännen puiteohjelman täytäntöönpanemiseksi perustettu ”Yhteistyö”-erityisohjelma sisältää seuraavat neljä painopistealaa, joilla osallistutaan polttokenno- ja vety-yhteisyrityksen rahoittamiseen: - energia - liikenne - nanotieteet, nanoteknologia, materiaalit ja uudet tuotantoteknologiat - ympäristö. Vuonna 2008 polttokenno- ja vety-yhteisyrityksen toiminnan rahoittamiseen osallistutaan vain energian painopistealalla. Tilanne poikkeaa aikaisemmasta, koska aikaisemmin yhteisyritysten toimintaa rahoitettiin vain yhden ensisijaisen aihealueen määrärahoista ja näin myös vain yhdestä budjettikohdasta. Kun otetaan huomioon yhteisyrityksen käynnistysvaihe, komissio ehdottaa, että uusiin budjettikohtiin otetaan vuodeksi 2008 yhteensä 30 000 000 euroa maksusitoumusmäärärahoja ja 1 900 000 euroa maksumäärärahoja. Näitä summia vastaavat määrät vähennetään nykyiseltä momentilta 08 05 01. Seuraavassa taulukossa esitetään tiivistelmä uusista budjettikohdista ja niihin otettavista määrärahoista. Uusi budjettikohta | Nimi | Maksusitoumusmäärärahat (miljoonaa euroa) | Maksumäärärahat (miljoonaa euroa) | 08 05 02 | Yhteistyö — Energia — Polttokenno- ja vety-yhteisyritys | 28,100 | 0 | 08 01 04 41 | Polttokenno- ja vety-yhteisyrityksen tukimenot | 1,900 | 1,900 | Seuraavassa taulukossa esitetään, miten yhteisyritykselle maksettava avustus vähentää energian painopistealaa vastaavan budjettikohdan kokonaismäärärahoja: Budjettikohta | Nimi | Maksusitoumusmäärärahat (miljoonaa euroa) | Maksumäärärahat (miljoonaa euroa) | 08 05 01 | Yhteistyö – Energia | 99,680 | 62,598 | 4. EUROJUST EUROJUSTIN HENKILÖKUNTA ON VIIME VUOSINA KASVANUT MERKITTÄVÄSTI. TÄMÄ KASVU SISÄLTÄÄ MYÖS NS. ”KANSALLISET JÄSENET”, JOTKA EDUSTAVAT JÄSENVALTIOITA EUROJUSTIN KOLLEGIOSSA, SEKÄ HENKILÖSTÖSÄÄNTÖJEN ALAISET TOIMIHENKILÖT, JOIDEN MÄÄRÄ ON VUOSINA 2004–2008 KASVANUT 76 VÄLIAIKAISESTA TOIMIHENKILÖSTÄ 175 VÄLIAIKAISEEN TOIMIHENKILÖÖN. TÄLLÄ HETKELLÄ EUROJUSTIN HENKILÖKUNTA ON SIJOITETTUNA HAAGISSA SIJAITSEVAAN ”ARC”-RAKENNUKSEEN (194 TOIMISTOA 229 TYÖNTEKIJÄÄ VARTEN) JA TILAPÄISESTI ”EQUINOX”-RAKENNUKSEEN (JOSSA ON 27 TOIMISTOA). ON ARVIOITU, ETTÄ VUOTEEN 2014 MENNESSÄ EUROJUST TARVITSEE 320–325 TOIMISTOA. TÄMÄ ARVIO VASTAA NYKYISTÄ RAHOITUSSUUNNITELMAA. EUROJUSTIN TOIMIPAIKKAJÄSENVALTION ODOTETAAN TARJOAVAN TARVITTAVAT TILAT VUOTEEN 2012 MENNESSÄ. TÄLLÄ VÄLIN TARVITAAN KUITENKIN VÄLIAIKAISRATKAISUA. Toimipaikkajäsenvaltio on ehdottanut Eurojustin sijoittamista uuteen ”Haagse Veste 1” -rakennukseen (HV1) vuosiksi 2008–2012. Eurojustin on tarkoitus jakaa rakennuksen tilat kansainvälisen rikostuomioistuimen kanssa. Eurojust saa tässä rakennuksessa käyttöönsä 160 toimistoa, joten rakennukseen voidaan sijoittaa ylimääräinen henkilöstö ”ARC”-rakennuksesta, ”Equinox”-rakennukseen tilapäisesti sijoitettuna oleva henkilöstö sekä kaikki uusi henkilöstö. Eurojustin on tarkoitus muuttaa uusiin tiloihin syyskuussa 2008. Eurojust on sen vuoksi pyytänyt, että sen talousarviota kasvatetaan 7 339 398 eurolla, jotta siitä voitaisiin kattaa uuden ”HV1”-rakennuksen vuokrat ja kunnossapito, tarvittava tilojen muuntaminen ja niiden kalustaminen sekä tarvittavan turvahenkilöstön palkkaaminen (viimeksi mainitut kustannukset on tarkoitus jakaa kansainvälisen rikostuomioistuimen kanssa). Arvioituaan ehdotuksen ja keskusteltuaan siitä Eurojustin kanssa komissio esittää ehdotuksen hyväksymistä lukuun ottamatta nk. sisärakennuspakettia (2,6 miljoonan euron rakennuskustannukset, jotka liittyvät seiniin, lattioihin, oviin ja tietotekniikkapalvelimiin). Eurojust neuvottelee tästä paketista toimipaikkajäsenvaltion kanssa. Jäljelle jäävästä 4,7 miljoonan euron osuudesta 2,5 miljoonaa euroa ehdotetaan katettavan käyttötarkoitukseensa sidotuilla tuloilla (joista osa saadaan vuodelta 2006 peräisin olevasta 1,8 miljoonan euron ylijäämästä ja loput vuoden 2007 ylijäämästä). Lopulliseksi lisätalousarvioon otettavaksi summaksi jää näin 2,24 miljoonaa euroa. Tätä 2,24 miljoonan euron summaa vastaavat maksusitoumusmäärärahat otetaan otsakkeessa 3 a olevasta liikkumavarasta (19 miljoonaa euroa vuonna 2008). Vastaavat maksumäärärahat otetaan budjettikohdasta 18 06 06 (Rikosoikeus), josta rahoitettavia ehdotuspyyntöihin perustuvia ehdotuksia varten tarvitaan ennakoitua vähemmän määrärahoja. Talousarvioon ehdotetaan otettavaksi lisämäärärahoja seuraavasti: 18 06 04 01 Eurojust – Avustus osastoihin 1 ja 2: 1 940 000 euroa 18 06 04 02 Eurojust — Avustus osastoon 3: 300 000 euroa. 5. KILPAILUKYVYN JA INNOVOINNIN PUITEOHJELMA Kilpailukyvyn ja innovoinnin puiteohjelman rahoitusvälineiden käytössä on päästy erittäin hyvään alkuun. Vuoden 2007 talousarvioon sisältyvät määrärahat sidottiin joulukuussa 2007 ja ensimmäiset hankkeet hyväksyttiin ennen vuoden loppua. Euroopan investointirahastolta (EIR) saatiin tämän jälkeen hyvin nopeasti ehdotuksia, minkä vuoksi vuoden 2008 talousarviomäärärahojen sitominen jouduttiin aloittamaan jo helmikuussa 2008 eli useita kuukausia suunniteltua aikaisemmin. EIR:n kanssa käydään säännöllisesti keskusteluja sen varmistamiseksi, että käytettävissä olevat varat hyödynnetään mahdollisimman tehokkaasti. Tähän mennessä on kuitenkin jo käynyt selväksi, että rahoitusvälineen määrärahatarve ylittää käytettävissä olevat määrärahat vuonna 2008. Koska rahoitushakemuksia on saatu runsaasti heti vuoden alussa, niiden hyväksymistä ei voida lykätä vuoteen 2009 ilman riskiä siitä, että osa toimista jää toteuttamatta, jos määrärahoja ei saada lisää vuonna 2008. Ensimmäisissä ennusteissa todettiin, että menoja on tarpeen jonkin verran keskittää kahdelle ensimmäiselle vuodelle. Uusien rahoitushakemusten saamisen katsottiin edellyttävän tiedotusohjelmaa, joka käynnistettiin vuonna 2008 osana kilpailukyvyn ja innovoinnin ohjelmaa. Edelliseltä vuodelta siirtynyt rahoitustarve on kuitenkin odotettua suurempi, ja uusia hakemuksia on jo niin paljon, että tiedotusohjelmaa ollaan supistamassa, jotta ei luotaisi liian suuria odotuksia. Tämän vuoksi ehdotetaan, että budjettikohdan 01 04 04 (Kilpailukyvyn ja innovoinnin puiteohjelma – Yrittäjyyden ja innovoinnin ohjelma) maksusitoumusmäärärahoja lisätään 3,9 miljoonalla eurolla. Lisäys kompensoidaan vähentämällä rahoitussuunnitelmassa budjettikohtaa 01 04 04 varten varattuja maksusitoumusmäärärahoja vuosina 2011 ja 2012. TIIVISTELMÄTAULUKKO RAHOITUSKEHYKSEN OTSAKKEITTAIN Rahoituskehys Otsake/alaotsake | Vuoden 2008 rahoituskehys | Talousarvio 2008 (ml. LT:t nro 1–4/2008 ja ALTE nro 5/2008) | ALTE nro 6/2008 | Talousarvio 2008 + LT:t nro 1–4/2008 + ALTE nro 5/2008 + ALTE nro 6/2008 | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1 a. Kasvua ja työllisyyttä edistävä kilpailukyky |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1 b. Kasvua ja työllisyyttä edistävä koheesio |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Yhteensä | 57 653 000 000 | |58 338 048 720 | 50 320 304 626 | | |58 341 948 720 | 50 320 304 626 | | Liikkumavara[17] | | |-185 048 720 | | | |-188 948 720 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Yhteensä | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Liikkumavara | | |3 628 284 462 | | | |3 628 284 462 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3 a. Vapaus, turvallisuus ja oikeus |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3 b. Kansalaisuus |615 000 000 | |875 254 197 |968 664 203 | | |875 254 197 |968 664 203 | | Yhteensä | 1 362 000 000 | |1 603 288 197 | 1 501 860 203 | | |1 605 528 197 | 1 501 860 203 | | Liikkumavara[18] | | |19 123 000 | | | |16 883 000 | | | 4. EU MAAILMANLAAJUISENA TOIMIJANA[19] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Liikkumavara | | | -70 000 000 | | | | -70 000 000 | | | 5. HALLINTO[20] |7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Liikkumavara | | | 177 474 545 | | | | 177 474 545 | | | 6. KORVAUKSET | 207 000 000 | |206 636 292 | 206 636 292 | | |206 636 292 | 206 636 292 | | Liikkumavara | | | 363 708 | | | | 363 708 | | | YHTEENSÄ | 132 797 000 000 | 129 681 000 000 | 130 303 432 202 | 120 662 885 029 | 6 140 000 | 0 |130 309 572 202 | 120 662 885 029 | | Liikkumavara | | |3 570 196 995 | 9 560 670 956 | | | 3 564 056 995 | 9 560 670 956 | | [1] EYVL L 248, 16.9.2002, s. 1. [2] EUVL L 343, 27.12.2007, s. 9. [3] Neuvoston asetus (EY) N:o 58/2003, annettu 19 päivänä joulukuuta 2002, tiettyjä yhteisön ohjelmien hallinnointitehtäviä hoitavien toimeenpanovirastojen asemasta, EYVL L 11, 16.1.2003, s. 1. [4] EUVL L 24, 27.1.2005, s. 35. [5] EUVL L 49, 17.2.2007, s. 21. [6] Tarkat tiedot annetaan budjettiteknisessä liitteessä. [7] EUVL L 369, 16.12.2004, s. 73. [8] Tarkat tiedot annetaan budjettiteknisessä liitteessä. [9] EUVL L 32, 6.2.2007, s. 88. [10] Tarkat tiedot annetaan budjettiteknisessä liitteessä. [11] EUVL L 412, 30.12.2006, s. 1. [12] EUVL L 400, 30.12.2006, s. 86. [13] Sellaisena kuin se on hyväksyttynä 5.6.2008. [14] EY:n seitsemännen tutkimuksen puiteohjelman täytäntöönpanoa varten perustettuun ”Yhteistyö”-erityisohjelmaan sisältyy kuusi yhteisyritystä (sulautettuihin tietotekniikkajärjestelmiin liittyvä Artemis-yhteisyritys, Innovatiiviset lääkkeet -aloitteeseen liittyvä IMI-yhteisyritys, ilmailuun ja lentoliikenteeseen liittyvä Clean Sky -yhteisyritys, nanoelektroniikkaan liittyvä ENIAC-yhteisyritys sekä polttokenno- ja vety-yhteisyritys). Näiden lisäksi suunnitteilla on ympäristön ja turvallisuuden maailmanlaajuista seurantaa varten perustettava GMES-yhteisyritys. [15] EUVL L 153, 12.6.2008, s. 20. [16] Yhteisyritysten henkilöstöön ja toimitusjohtajiin sovelletaan henkilöstösääntöjä sekä sääntöjä, joita yhteisöjen toimielimet ovat yhdessä antaneet kyseistä tarkoitusta varten. Polttokenno- ja vety-yhteisyrityksen täydellinen henkilöstötaulukko esitetään budjettiteknisessä liitteessä. [17] Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa. Joustovälineestä on otettu käyttöön 200 miljoonaa euroa. [18] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). [19] Otsakkeen 4 vuoden 2008 liikkumavara ei sisällä hätäapuvarauksen määrärahoja. Joustovälineestä on otettu käyttöön 70 miljoonaa euroa. [20] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (77 miljoonaa euroa).